STEC ปรับลงแรงแนะซื้อสะสม ชูความสามารถทำกำไรสูง-ฐานะการเงินแกร่ง
STEC ปรับลงแรงแนะซื้อสะสม ชูความสามารถทำกำไรสูง-ฐานะการเงินแกร่ง
3 ม.ค. 2561

บล.โนมูระ พัฒนสิน ระบุในบทวิเคราะห์วันนี้(3 ม.ค.) บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC คาดกำไรปกติไตรมาส 4/60 เติบโตทั้ง เทียบช่วงเดียวกันของปีก่อนและ เทียบไตรมาสก่อนหน้า จากรายได้ก่อสร้างงานภาครัฐส่งมอบมากขึ้น ชดเชยงานเก่า ประกอบกับ คาดกำไรปี 61 เพิ่มขึ้นจากฐานต่ำในปีนี้ จากเริ่มรับรู้รายได้งานก่อสร้างและอัตรากำไรที่ปรับตัวดีขึ้น หนุนแตะระดับ 1.8 พันลบ. +97% เทียบช่วงเดียวกันของปีก่อนโดย Backlog สูงระดับแสนลบ. เป็นจุดสูงสุดในประวัติการณ์ และ Secured รายได้ 3-4  ปีข้างหน้า
ราคาที่ปรับลงมา มองเป็นจุดน่าซื้อสะสมรับการลงทุนรอบใหม่ โดยปัจจุบันซื้อขาย P/BV18F  2.8 เท่า แม้สูงกว่าค่าเฉลี่ยในกลุ่มฯ(1.9เท่า) แต่ยังเหมาะสมจากความสามารถในการทำกำไรสูง, ฐานะการเงินแข็งแกร่ง รวมถึงเป็นผู้ได้รับประโยชน์ลำดับต้นๆจากการรับงานลงทุนรอบใหญ่ในช่วงถัดไป
อีกทั้งบริษัทได้ลงนามสัญญาก่อสร้างรถไฟทางคู่รวมเกือบ 1 หมื่นล้านบาทกับรฟท. โดยแบ่งออกเป็น 2 งานคือ ช่วงนครปฐม-หัวหิน และ ประจวบคีรีขันธ์-ชุมพร เริ่มก่อสร้างได้ในไตรมาส1/61 เริ่มรับรู้รายได้ หนุนผลประกอบการปี 61 โดดเด่น